****

**POROČILO O IZVEDENIH AKTIVNOSTIH**

**pri izvajanju EKOnačrta – šolsko leto 2014/2015**

**Kampanja Pozor(!)ni za okolje**

**Ime in priimek EKOninj in učitelja mentorja/izvajalca:**

* ALEŠ LUKMAN , 3. a razred, e- pošta: ales.lukman97@gmail.com,tel: 041 867 591
* MOJCA MEŠKO, 2. a razred, e-pošta: mojca.smesko@gmail.com, tel: 031 202 074
* NUŠA IVANUŠA, 2. a razred, e-pošta: nusa.ivanusa19@gmail.com, tel: 041 890 874
* EVA MUNDA, 1. a razred, e-pošta: eva.munda333@gmail.com,tel: 031 202 377
* TINA RIZMAN HERGA, 1. a razred, e-pošta: tina.herga@gmail.com, tel: 031 286 667
* mentorica: VESNA PINTARIĆ, prof. biologije, e-pošta: vesna.pintaric@guest. arnes.si,
tel: 041 279 628

**Poimenovanje dejavnosti**: Sodelovanje v partnerstvu v kampanji Pozor(!)ni za okolje, katere nosilec je družba Goodyear Dunlop Sava Tires, proizvodnja pnevmatik d.o.o. Kampanja je sooblikovana s partnerji, združeni na pobudo družbe **Goodyear Dunlop Sava Tires**, z namenom osveščanja mladih o odgovornem ravnanju z okoljem.

**Načrtovano s podpisom EKOobljube o nameri o sodelovanju v projektu:**

EKOninje smo obljubili, da bomo s svojimi vsakodnevnimi dejanji vsak dan prispevali k zmanjšanju ogljičnega odtisa. S svojim zgledom želimo krepiti zavedanje o pomembnosti skrbi za okolje ter vzpodbuditi k naprednemu razmišljanju za ohranitev naravnih danosti.

**Načrtovani datum izvedbe:**

* cilje v EKO načrtu smo zastavili za obdobje od začetka kampanje, to je od 22. 10. 2014 do
3. 4. 2015
* organizacija EKOdneva – 11. 4. 2015 (sobota)

**Čas izvajanja dejavnosti oz. datum izvedbe:** oktober 2014–april 2015

**Kraj izvajanja dejavnosti:** Gimnazija Ormož in lokalno okolje

**Sodelujoči dijaki (skupno število):** 120 dijakov (1., 2., 3., 4. letnik gimnazija in 1. letnik predšolska vzgoja)

**Ostali sodelujoči (skupno število):** 19 profesorjev, tehniško osebje (3 čistilke + hišnik)

**Cilji, ki smo si jih zadali in jih dosegli:**

* **osveščanje** dijakov in vseh zaposlenih v Gimnaziji Ormož o pomembnosti ločevanja in preprečevanja nastajanja novih odpadkov in izvajanja aktivnosti, ki bodo znižale ogljični odtis na šoli
* **sodelovanje** s Komunalnim podjetjem Ormož in CPU d.o.o., SO. P. – Center ponovne uporabe Ormož pri reševanju problematike odpadkov
* **organiziranje** predavanj na temo varovanja okolja in prikaz primerov dobre prakse institucij v lokalnem okolju
* **izvedba**  strokovne ekskurzije na osnovi predloga, s katerim smo si prislužili 400 evrov za prevoz dijakov na ekskurzijo v okviru kampanje Pozor(!)ni za okolje
* **priprava in izvedba EKOdneva** na Gimnaziji Ormož, namenjenega dijakom, zaposlenim v gimnaziji ter lokalni skupnosti, v kateri šola deluje.

**Opis, predstavitev dejavnosti, vsebine, rezultati:**

Potrudili smo se, da naše skrbno začrtane in zastavljene cilje pri izvajanju kampanje – Pozor(!)ni za okolje v šolskem letu 2014/2015, s skupnimi močmi vseh dijakov, profesorjev, nekaterih staršev, lokalnega okolja in medijske podpore uspešno realizirali.

Z osveščanjem dijakov in predstavnikov šolske skupnosti ter z izvajanjem različnih ukrepov tudi izven šolskega prostora smo se trudili izvajati aktivnosti, ki so znižale ogljični odtis na šoli in promovirali naše aktivnosti tudi v širše lokalno okolje. Zanimalo nas je predvsem, kako lahko dijaki sami pripomoremo k znižanju količine CO2 v ozračje.

Nova tema in aktivnosti, ki smo jih izvajali v okviru tekmovanja , ki se navezuje na osrednjo temo kampanje »Kako zmanjšati ogljični odtis » je bila osvežitev že tri letnega uspešnega sodelovanja v projektu Pozor(!)ni za okolje ter nov izziv.

1. Na začetku smo predstavili novo temo, načrtovane cilje in aktivnosti, ki jih bomo izvajali, vsem dijakom, profesorjem in osebju šole.

1. Najprej smo v vsakem oddelku nenapovedano preverili, koliko so dijaki sploh seznanjeni s tem, kaj pomeni pojem EKOLOŠKI ODTIS in izraz OGLJIČNI ODTIS. Anonimno so odgovarjali na dve postavljeni vprašanji:
2. Kaj pomeni pojem EKOLOŠKI ODTIS?
3. Kaj pomeni izraz OGLJIČNI ODTIS in kako bi ga ti zmanjšal?

EKOninje smo pregledale oddane odgovore in pravilne odgovore točkovale po postavljenih kriterijih. Prislužene točke v vsakem oddelku so upoštevali pri izbiri najbolj ekološko osveščenega razreda.

1. Ves čas smo EKOninje bili vzor svojim sovrstnikom glede pravilnega ravnanja z odpadki, saj smo jih z lastnimi dejanji spodbujali, da pridno ločujejo, reciklirajo in posvečajo pozornost preprečevanju nastajanja novih odpadkov. Nenapovedano smo nadzorovali doslednost dijakov v posameznih oddelkih pri ločevanju odpadkov in opozarjali na nepravilnosti ločevanja, izvajali kontrole pravilnega ločevanja in dejanje točkovali.
2. G. Ludvik Hriberšek, univ. dipl. inž., zaposlen v Komunalnem podjetju Ormož, ki vestno spremlja delo naših dijakov, je uresničil in obdržal dano obljubo o zmanjšanju stroškov pri odvozu mešanih komunalnih odpadkov. Njegov apel na Komunalnem podjetju je bil uresničen in so se stroški odvoza za mešane komunalne odpadke na mesečni ravni znižali za polovico, kar pomeni skupno zmanjšanje položnice za 35 € na mesec, glede na rezultate ločevanja odpadkov in sodelovanje v kampanji Pozor(!)ni za okolje!
3. Spremljali smo, merili in zapisovali, kako posamezni dijaki prihajajo v šolo (prihod peš, s kolesom, javnim prevozom ali osebnim avtomobilom ) in ali razdalje premagujejo okolju prijazno. Izračunali smo, kateri letnik ima najmanjši ekološki odtis glede prihoda v šolo, varčnosti elektrike in vode, uporabe telefonov, računalnikov, papirja. Potekalo je medrazredno tekmovanje in izbor najbolj ekološko ozaveščenega razreda v naši gimnaziji.

**Prikaz rezultatov:**

Spremljali smo, kako so dijaki prihajali v šolo in s tem skušali ugotoviti, kateri razred ima najmanjši ogljični odtis.

Tabela 1: Vrste prihodov dijakov v šolo

|  |  |  |  |  |  |  |
| --- | --- | --- | --- | --- | --- | --- |
|  | **1. a** | **1. a PV** | **2. a** | **3. a** | **4. a** | **4. b** |
| Avto | 0,0 % | 13,0 % | 9,0 % | 25,0 % | 29,4 % | 32,9 % |
| Avtobus | 55,7 % | 87,0 % | 64,0 % | 57,1 % | 54,4 % | 50,0 % |
| Peš | 44, 3 % | 0,0 % | 27,0 % | 17,9 % | 16,2 % | 15,7 % |
| Drugo | 0,0 % | 0,0 % | 0,0 % | 0,0 % | 0,0 % | 1,4 % |

Preverjali smo tudi, če dijaki pravilno ločujejo odpadke ter njihovo doslednost pri ugašanju luči. Ločevanje odpadkov in ugašanje luči smo podrobneje spremljali en teden, da bi ugotovili, kakšne so najpogostejše napake in kateri razred je pri tem najmanj natančen. Dijake smo nenapovedano nadzorovali.

**1. a** je pri ločevanju odpadkov zbral vse točke.

Pri ugašanju luči so dijaki zbrali vse točke.

**1. a PV** je pri ločevanju odpadkov zbral 2 od 5-ih točk. Največje napake so bile:

* papirnata vrečka med ostalimi odpadki,
* embalaža od slanih prigrizkov med ostalimi odpadki ter
* ogrizek od jabolka med ostalimi odpadki.

Pri ugašanju luči so dijakinje predšolske vzgoje zbrale 3 od 5-ih točk.

**2. a** je pri ločevanju odpadkov zbral 4 od 5-ih točk. Napaka je bila plastenka med ostalimi odpadki.

Pri ugašanju luči so dijaki zbrali vse točke.

**3. a** je pri ločevanju odpadkov zbral 3 od 5-ih točk. Največje napake so bile:

* papir med ostalimi odpadki ter
* ovojček od bonbona med ostalimi odpadki.

Pri ugašanju luči so dijaki zbrali 3 od 5-ih točk.

**4. a** je pri ločevanju odpadkov zbral 3 od 5-ih točk. Največja napaka je bila plastična embalaža med ostalimi odpadki.

Pri ugašanju luči so dijaki zbrali 4 od 5-ih točk.

**4. b** je pri ločevanju odpadkov zbral 3 od 5-ih točk. Največja napaka je bila plastična embalaža med ostalimi odpadki.

Pri ugašanju luči so dijaki zbrali 3 od 5-ih točk.

Ugotovili smo, da so **najbolj ekološki razred 1. a,** saj jih je večina v šolo prihajala z avtobusom, preostali pa peš. Bili pa so tudi zelo vestni pri ločevanju odpadkov ter ugašanju luči.

Najmanj ekološki razred so 1. letnik predšolske vzgoje, ker odpadkov ne ločujejo ravno vestno, prav tako pa pozabljajo na ugašanje luči. Nobena dijakinja v šolo ne prihaja peš ali s kolesom.

Ker se trudimo biti čim bolj eko, bomo organizirali tudi EKOdan, ki bo potekal 11. aprila. Želimo, da bi čim več dijakov prišlo v šolo s kolesom. Tisti, ki živijo v bližini Ormoža, bodo skušali to upoštevati. Iz 1. letnika bo v šolo s kolesom prišlo 5 dijakov, iz 1. a PV 2 dijakinji, iz 2. letnika 11 dijakov ter iz 3. letnika 9 dijakov.

1. Merili smo mesečno porabo vode in elektrike, s ciljem, da zmanjšamo uporabo in stroške.

Po izvajanju ukrepov varčevanja elektrike in vode s težnjo, da zmanjšamo ogljični odtis šole.

Pregledali smo plačane račune porabe elektrike in vode v upanju, da so se stroški zmanjšali.

Rezultate potrošnje in mesečnega zmanjševanja porabljenega vpisovali v za ta namen pripravljene tabele.

Tabela 2: Prikaz porabe električne energije in vode v šoli

|  |  |  |
| --- | --- | --- |
| **Šolsko leto****2014/2015** | **Poraba električne energije****[ kWh]** | **Poraba vode** **[ m3]** |
| **november** | 6556 kWh | 201 m3 |
| **december** | 6220 kWh | 119 m3 |
| **januar** | 6511 kWh | 52 m3 |
| **februar** | 5634 kWh | 65 m3 |

Iz plačanih računov, ki nam jih je pokazala računovodkinja šole, je razvidno, da je opazno zmanjšanje porabe vode in stroškov od meseca novembra do februarja, kje je bila poraba vode malo povečana. Poraba električne energije tudi rahlo pada, razen v mesecu januarju je poraba kWh električne energije nekaj večja.

Taktike, ki smo jih izvajali za varčevanje z električno energijo:

* prilepili smo darovane EKO nalepke na opazna mesta za ugašanje luči,
* redno smo odpirali senčne žaluzije in čim več uporabljali dnevno svetlobo,
* opozarjali dijake, da morajo ugašati luči, ko zapustijo učilnice,
* nenapovedano smo preverjali, ali dijaki ugašajo računalnike, projektorje, interaktivni table,
* kotičke za učenje v prostih urah smo postavili bližje dnevni svetlobi,
* uporabljali smo varčne žarnice,
* po končanem pouku v posameznih učilnicah smo izklopili ogrevanje,
* pravilno smo prezračevali, da ne bi med prezračevanjem izgubili preveč toplote.

Pri zmanjšanju ogljičnega odtisa nam je pomagala tudi uporaba šolske toplotne črpalke.

Taktike ki smo jih izvajali pri varčevanju z vodo:

* pri splakovanju stranišč smo uporabljali možnost izpusta manjše količine vode,
* pri tuširanju po telovadbi smo uporabljati minimalno potrebno količino mlačne vode,
* pri umivanju rok smo uporabili minimalno količino vode
* racionalizirali smo porabo papirnatih brisačk za sušenje rok.

Opazili smo, da dijaki neradi uporabljajo sušilnik za roke, ker za to porabijo preveč dragocenega časa med 5-minutnimi odmori.

1. Dijaška skupnost je skupaj z EKOninjami, ambasadorji projekta, tudi v tem šolskem letu v oktobru zelo uspešno izvedla humanitarno akcijo zbiranja starega papirja, zamaškov, hrane za živali. Planirano aktivnost in namen, da bomo zbirali čiste uporabne obleke in jih humanitarno oddali v center ponovne uporabe, še nismo uspeli uresničiti.
2. Ponovno smo zbirali vse, kar je še uporabno in nima statusa odpadka, ter prikazali v novi podobi, kot nov izdelek in ponovno uporabili. S tem smo zagotovo zmanjšali emisije ogljikovega dioksida, saj teh snovi ni bilo potrebno nikamor odpeljati in predelati. V ta namen smo pripravili v sklopu projektnega dneva delavnico »Nov modni dodatek iz starega papirja« ter »Pletenje košar iz šibja«. Pri izvedbi delavnic so nam pomagale tri babice naših dijakov in zaposleni v Psihiatrični bolnišnici Ormož.
3. Pripravili smo predavanje, razstavo in delavnico na temo«Zelišča malo drugače« in aktivnosti predstavili bodočim dijakom in staršem v okviru informativna dneva v mesecu februarju. Naš gost je bil mlad, danes že uspešen podjetnik Iztok Luskovič, univ. dipl. antropolog , ki se je po neuspešnem iskanju službe znotraj svojega poklica odpravil novim izzivom naproti. Kupil je zemljo v odročnem kraju »Ormoški grabi«. Ročno jo je obdelal, posadil zelišča, ki jih ročno okopava, nabira ter naravno suši na vetru. Osnoval je malo podjetje »Botanik«. Prikupno pakirane mešanice različnih zelišč, čajev, tinktur in mazil s pridobljenim Eko-certifikatom in zaupanjem kupcev v njegove naravne prepoznavne bio izdelke danes prodaja in oskrbuje nekaj trgovin po vsej Sloveniji ter se prebija na mednarodne trge. Svojo pravo idejo in uspeh je delil z nami, tako da smo skozi predavanje spoznali uporabo zdravilnih zelišč. Izvajal je delavnice in nas naučil, kako se izdela zdravilno ognjičevo mazilo. Navdušeni smo se odločili, da bomo zasadili svoj lasten zeliščni šolski vrt. Več na spletnih straneh [www.botanik.si](http://www.botanik.si).
4. Da bi zmanjšali ogljični odtis, smo v šolski kuhinji v jedilnikih planirali čim več hrane ne živalskega izvora, uporabo lokalno pridelanih domačih živil brez nepotrebno prevoženih kilometrov pri transportu in s tem onesnaževanja okolja s izpusti toplogrednih plinov. Trudili smo se, da racionalno rokujemo s hrano, da hrana ne bi postala odpadek. Skrbno smo kompostirali biološke odpadke na šolskem kompostu.
5. Sodelovali smo z lokalnim okoljem in na ta način promovirali kampanjo Pozor(!)ni za okolje. Obeležili smo »Dan za spremembe«, ki je bil izveden 27. 3. 2015 na pobudo Mladinskega centra Ormož, Kluba študentov Ormož in Varstveno delovnega centra Ormož. Aktivno smo se skupaj z dijaki 1. a razreda priključili akciji izdelave klopi in košev, ki bodo postavljene na sprehajalni poti okrog ormoškega jezera na nabrežju reke Drave. S tem dejanjem smo in bomo zagotovo vplivali na zmanjšanje ekološkega odtisa. Akcijo bomo nadaljevali dne 11. 4. 2015 v okviru izvedbe EKOdneva na naši šoli.
6. V sklopu EKOdneva planiramo izvesti ekskurzijo s čim manjšim ogljičnim odtisom, za katero smo pridobili sredstva v višini 400 €, ker smo podali predlog, kam bi se odpravili na ekskurzijo ter kako bi bil izlet povezan z zmanjševanjem ogljičnega odtisa.
7. EKOninja Mojca Meško je skupaj s sošolkami izdelala spletni sestavek o kampanji Pozor(!)ni za okolje, ki bo dosegljiv na spletnih straneh Gimnazije Ormož (<http://www.gimnazija-ormoz.si/pozorni-za-okolje-2/>).

ZAVEDAMO SE, DA ODGOVOREN IN DOSTOJANSTVEN ČLOVEK ODGOVORNO RAVNA Z NARAVO IN
S SAMIM SEBOJ!

Ormož, 2. april 2015 Zapisali:
 EKOninje Gimnazije Ormož:

Aleš Lukman,
Mojca Meško,
Nuša Ivanuša,
Tina Rizman Herga,
Eva Munda in

mentorica Vesna Pintarić, prof. bio.